Pakisys

Pakisys (seniau Pakisinys) – kaimas Šilalės rajono savivaldybėje, Kisės ir Jūros upių dešiniuosiuose krantuose, 1 km nuo Pajūrio ir Kunigiškių. Į rytus nuo kaimo stūkso Pakisio piliakalnis. Aukščiau kaimo yra tvenkinys ir stovyklavietė (Jomantuose).

 Istorija 

Pirmą kartą kaimas minimas 1740 m., „raganiaus“ tardymo protokole. Iki Pirmojo pasaulinio karo čia buvo palivarkas. Sovietmečiu gyvenvietės pobūdis pasikeitė.

 Piliakalnis 

Tai vienas iš Pakisio-Kunigiškių archeologinio komplekso elementų, vadinamas Pilike. Iš lengviau prieinamos pusės piliakalnį juosia 3 metrų gylio griovys ir 11 metrų pylimas, kuris lanku apeina pusę aikštelės. Aikštelė erdvi, ovali, apie 25 metrų ilgio. Buvusio pilies kiemo centre dabar auga senas 2,8 m apimties beržas. Į pietvakarius nuo piliakalnio buvo senovės gyvenvietė, nes dar ir dabar ten randamos lipdytų ar žiestų puodų šukės. Šis piliakalnis supiltas I tūkstantmečio antroje pusėje, kovų su kryžiuočiais metu čia stovėjo viena Jūros gynybinės sistemos pilių.

 Gyventojai 

 Šaltiniai 

Kategorija:Šilalės rajono savivaldybės gyvenvietės